stanford-oval/wikipedia huggingface dataset:
สาธารณรัฐโดมินิกัน
นโยบายต่างประเทศ > ความสัมพันธ์กับกลุ่มประเทศลาตินอเมริกา

รัฐบาลประธานาธิบดี Fernandez มุ่งส่งเสริมความสัมพันธ์ทางการค้ากับประเทศต่างๆ ในภูมิภาคลาตินอเมริกา ตะวันออกกลาง และเอเชีย นอกเหนือไปจากการรักษาความสัมพันธ์ที่ดีกับสหรัฐฯ นอกจากนี้ นาย Fernandez ยังพยายามเพิ่มบทบาทในระดับภูมิภาคของโดมินิกัน ด้วยการเข้าไปมีบทบาทในการไกล่เกลี่ยความขัดแย้งระหว่างโคลอมเบียกับเวเนซุเอลา รวมทั้งการให้ความช่วยเหลือในการฟื้นฟูประเทศแก่เฮติภายหลังประสบภัยแผ่นดินไหวเมื่อต้นปี 2553 โดยมีเป้าหมายที่จะพัฒนาให้โดมินิกันก้าวขึ้นมามีบทบาทเป็นตัวกลางประสานผลประโยชน์ระหว่างกลุ่มประเทศในภูมิภาคที่ใช้ภาษาอังกฤษและภาษาสเปนเป็นภาษาราชการ
ที่ผ่านมา สาธารณรัฐโดมินิกันมีความสัมพันธ์ที่ดีกับสหรัฐฯ และประเทศอื่นๆ ในทวีปอเมริกาโดยเฉพาะเวเนซุเอลา ซึ่งทั้งสองฝ่ายมีการทำความตกลงซื้อขายน้ำมันที่เอื้อประโยชน์ให้โดมินิกันสามารถซื้อน้ำมันจากเวเนซุเอลาได้ในราคาถูก จึงสามารถแก้ไขปัญหาด้านพลังงานของโดมินิกันได้เป็นอย่างดี ส่วนความสัมพันธ์กับเพื่อนบ้านอย่างเฮตินั้น แม้โดมินิกันจะมีบทบาทสำคัญในการฟื้นฟูเฮติภายหลังเกิดเหตุแผ่นดินไหว แต่เป็นที่น่าสังเกตว่า ความสัมพันธ์ทวิภาคีระหว่างสองประเทศ อาจถูกกระทบด้วยปัญหาผู้อพยพชาวเฮติที่เพิ่มจำนวนอย่างมาก โดยเฉพาะกลุ่มที่หลบหนีเข้าเมืองอย่างผิดกฎหมาย สร้างภาระแก่รัฐบาลโดมินิกัน ซึ่งพยายามที่จะผลักดันกลุ่มคนเหล่านั้นออกจากดินแดนของตน
กองทัพ

บทความหลัก: กองทัพสาธารณรัฐโดมินิกัน
กองทัพ > กองกำลังกึ่งทหาร

กองกำลังกึ่งทหารของสาธารณรัฐโดมินิกัน ก่อตั้งโดย de la República Dominicana ประกอบด้วยประมาณ 44,000 บุคลากรปฏิบัติหน้าที่ประมาณร้อยละ 60 ซึ่งถูกนำมาใช้เป็นหลักสำหรับการดำเนินงานที่ไม่ใช่ทหารรวมทั้งผู้ให้บริการรักษาความปลอดภัยสำหรับสถานที่ไม่ใช่ทหารที่รัฐบาลเป็นเจ้าของ ภารกิจหลักคือการปกป้องประเทศและปกป้องความสมบูรณ์ของดินแดนของประเทศสาธารณรัฐโดมินิกัน
ประชากรศาสตร์ > เชื้อชาติ

ผสม 73% ผิวขาว 16% ผิวดำ 11%
ประชากรศาสตร์ > ชนพื้นเมือง

เมสติโซ (ผิวขาวผสมอินเดียแดงพื้นเมือง) 60%, อเมริกาอินเดียแดง 30%, คอเคเชียน 9% และอื่นๆ 1%
ประชากรศาสตร์ > ภาษา

ใช้ภาษาสเปนเป็นภาษาราชการและมีภาษาอังกฤษเป็นภาษาที่สอง รองลงมาคือภาษาฝรั่งเศส ซึ่งภาษาสเปนจะมีความแตกต่างทางสำเนียงไปจากประเทศอื่นๆในทวีปอเมริกาใต้ กล่าวได้ว่าแต่ละประเทศจะมีสำเนียงที่ต่างกัน และจะมีคำท้องถิ่น(บางคำ)เฉพาะของแต่ละประเทศอีกด้วย
ประชากรศาสตร์ > ศาสนา

ศาสนาในสาธารณรัฐโดมินิกันส่วนมากนับถือศาสนาคริสต์นิกายโรมันคาทอลิก (82.7%) รองลงมาคือศาสนาคริสต์นิกายโปรแตสแตนต์ (9.7%) และอื่นๆ คือ ไม่มีศาสนา (4.7%) ไม่ปรากฏ (2.7%) ศาสนอื่นๆ (0.7%)
| ศาสนาในสาธารณรัฐโดมินิกัน (2010 census) |
| --- | --- | --- | --- | --- |

| โรมันคาทอลิก | โรมันคาทอลิก |    | 82.7% | 82.7% |
| โปรแตสแตนต์ | โปรแตสแตนต์ |    | 9.7% | 9.7% |
| ศาสนาอื่นๆ | ศาสนาอื่นๆ |    | 0.2% | 0.2% |
| ไม่มีศาสนา | ไม่มีศาสนา |    | 4.7% | 4.7% |
| ไม่ปรากฏ | ไม่ปรากฏ |    | 2.7% | 2.7% |
แหล่งข้อมูลอื่น

(สเปน) ประธานาธิบดีแห่งสาธารณรัฐโดมินิกัน
Chief of State and Cabinet Members เก็บถาวร 2012-09-26 ที่ เวย์แบ็กแมชชีน CIA The World Factbook
World Bank Dominican Republic
Dominican Republic entry at The World Factbook
Dominican Republic เก็บถาวร 2008-07-05 ที่ เวย์แบ็กแมชชีน at UCB Libraries GovPubs
สาธารณรัฐโดมินิกัน ที่เว็บไซต์ Curlie
Dominican Republic profile from the BBC News
Wikimedia Atlas of the Dominican Republic
Key Development Forecasts for the Dominican Republic from International Futures
Official Website of the Ministry of Tourism of the Dominican Republic
Official Website of the IDDI, Instituto Dominicano de Desarrollo Integral
Dominican Cooking
Live Bachata & Merengue music Stream / Música Dominicana, en Vivo เก็บถาวร 2020-08-03 ที่ เวย์แบ็กแมชชีน
แผนที่สาธารณรัฐโดมินิกัน
แผนที่แสดงจังหวัดของสาธารณรัฐโดมินิกัน
11 มีนาคม

วันที่ 11 มีนาคม เป็นวันที่ 70 ของปี (วันที่ 71 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 295 วันในปีนั้น และยังวันเป็นวันเกิดของใบเตยเพื่อนไองุ่น HBD Baitoey day
เหตุการณ์

พ.ศ. 2455 (ค.ศ. 1912) - จีนประกาศใช้ " บทบัญญัติชั่วคราวสาธารณรัฐประชาราษฎร์จีน " ซึ่งถือได้ว่าเป็นรัฐธรรมนูญฉบับแรกของจีน ภายหลังการปฏิวัติ
พ.ศ. 2480 (ค.ศ. 1937) - กองทหารเยอรมันเดินทัพเข้าสู่ออสเตรีย
พ.ศ. 2509 (ค.ศ. 1966) - ทหารอินโดนีเซียกดดันให้ประธานาธิบดีซูการ์โนลงจากตำแหน่ง
พ.ศ. 2533 (ค.ศ. 1990) - ประเทศลิทัวเนียได้รับเอกราชจากสหภาพโซเวียต
พ.ศ. 2547 (ค.ศ. 2004) - ผู้ก่อการร้ายใช้ระเบิดหลายลูก โจมตีขบวนรถไฟโดยสารในกรุงมาดริด ประเทศสเปน ทำให้มีผู้เสียชีวิต 191 คน บาดเจ็บกว่า 1,800 คน
พ.ศ. 2554 (ค.ศ. 2011) - เกิดแผ่นดินไหวขนาด 9.0 จุดศูนย์กลางแผ่นดินไหวเกิดใกล้ชายฝั่งตะวันออกเฉียงเหนือของเกาะฮอนชู ประเทศญี่ปุ่น ซึ่งส่งผลให้เกิดคลื่นสึนามิตามมา และให้เกิดภัยพิบัติที่โรงไฟฟ้านิวเคลียร์ฟูกูชิมะแห่งที่หนึ่ง
วันเกิด

พ.ศ.2261 (ค.ศ.1718) - จักรพรรดินีจี้ จักรพรรดินีผู้ถูกปลดในจักรพรรดิเฉียนหลง (สวรรคต 14 มิถุนายน พ.ศ. 2309)
พ.ศ. 2288 (ค.ศ. 1745) - พระเจ้าปดุง (สวรรคต 5 มิถุนายน พ.ศ. 2362)
พ.ศ. 2359 (ค.ศ. 1816) - พระเจ้าบรมวงศ์เธอ กรมขุนวรจักรธรานุภาพ (สิ้นพระชนม์ 13 มิถุนายน พ.ศ. 2415)
พ.ศ. 2442 (ค.ศ. 1899) - สมเด็จพระเจ้าเฟรเดอริกที่ 9 แห่งเดนมาร์ก (สวรรคต 14 มกราคม พ.ศ. 2515)
พ.ศ. 2473 (ค.ศ. 1930) - รัชนี ศรีไพรวรรณ ครูและนักประพันธ์ชาวไทย (ถึงแก่กรรม 15 เมษายน พ.ศ. 2557)
พ.ศ. 2490 (ค.ศ. 1947) - โกวิท วัฒนะ รองนายกรัฐมนตรีของไทย
พ.ศ. 2495 (ค.ศ. 1952) - วีระ โรจน์พจนรัตน์ รัฐมนตรีว่าการกระทรวงวัฒนธรรม
พ.ศ. 2508 (ค.ศ. 1965) - ไนเจล แอดกินส์ นักฟุตบอลชาวอังกฤษ
พ.ศ. 2512 (ค.ศ. 1969) - เทร์เรนซ์ ฮาวเวิร์ด นักแสดง, แร็ปเปอร์, นักร้อง, นักแต่งเพลง และผู้ผลิตแผ่นเสียงชาวอเมริกัน
พ.ศ. 2514 (ค.ศ. 1971) - จอห์นนี นอกซ์วิลล์ นักแสดงชาวอเมริกัน
พ.ศ. 2521 (ค.ศ. 1978) - ดีดีเย ดรอกบา นักฟุตบอลชาวไอวอรีโคสต์
พ.ศ. 2531 (ค.ศ. 1988) - ฟาบีอู กูเองเตรา นักฟุตบอลชาวโปรตุเกส
พ.ศ. 2532 (ค.ศ. 1989) - แอนทอน เยลชิน นักแสดงชาวอเมริกันเชื้อสายรัสเซีย (ถึงแก่กรรม 19 มิถุนายน พ.ศ. 2559)
พ.ศ. 2534 (ค.ศ. 1991) -
แจ็ก ร็อดเวลล์ นักฟุตบอลชาวอังกฤษ
อเลสซานโดร ฟลอเรนซี นักฟุตบอลชาวอิตาลี
พ.ศ. 2535 (ค.ศ. 1992) - นะโอะ โทยะมะ นักพากย์ นักร้องชาวญี่ปุ่น
พ.ศ. 2537 (ค.ศ. 1994) - แอนดรูว์ รอเบิร์ตสัน นักฟุตบอลชาวสกอตแลนด์
พ.ศ. 2539 (ค.ศ. 1996) - ธิติ ศรีนวล ผู้กำกับภาพยนตร์และนักร้องชาวไทย
พ.ศ. 2540 (ค.ศ. 1997) - ธนบดี ใจเย็น นักร้องและนักแสดงชาวไทย
พ.ศ. 2545 (ค.ศ. 2002) - นันท์นภัส เลิศนามเชิดสกุล นักแสดง
วันถึงแก่กรรม

พ.ศ. 2453 (ค.ศ. 1910) - พระเจ้าบรมวงศ์เธอ กรมหลวงพิชิตปรีชากร (ประสูติ 29 ตุลาคม พ.ศ. 2398)
พ.ศ. 2485 (ค.ศ. 1942) - พระเจ้าบรมวงศ์เธอ พระองค์เจ้าผ่องประไพ (ประสูติ 19 ธันวาคม พ.ศ. 2410)
พ.ศ. 2525 (ค.ศ. 1982) - เอ็ดมุนด์ คูเปอร์ กวีและนักเขียนชาวอังกฤษ (เกิด 30 เมษายน พ.ศ. 2469)
พ.ศ. 2549 (ค.ศ. 2006) - สโลโบดัน มิโลเชวิช อดีตผู้นำเซอร์เบียและยูโกสลาเวีย (เกิด 20 สิงหาคม พ.ศ. 2484)
พ.ศ. 2553 (ค.ศ. 2010) - น้องทราย คุณแม่ขอร้อง นักแสดงตลก
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ทาดะคุงไม่ตกหลุมรัก

Japanese anime series
| --- | --- |
ทาดะคุงไม่ตกหลุมรัก
多田くんは恋をしない (Tada-kun wa Koi o Shinai)
แนว: สุขนาฏกรรมจินตนิยม
อนิเมะโทรทัศน์
กำกับโดย: มิซึเอะ ยามาซากิ
อำนวยการสร้างโดย: มิสึฮิโระ โองาตะ โช ทานากะ โทโมยูกิ โอวาดะ อายะ ไออิซูกะ ฮิเดฮิซะ นางาซาวะ ฮาจิเมะ คามาตะ คาโอริ คิมูระ ยูจิ ซาโต
เขียนบทโดย: โยชิโกะ นากามูระ
ดนตรีโดย: ยูการิ ฮาชิโมโตะ
สตูดิโอ: โดงาโกโบ
ถือสิทธิ์โดย: อเมริกาเหนือ Sentai Filmworksเอเชียตะวันออกเฉียงใต้ มิวส์ คอมมิวนิเคชัน
เครือข่าย: เอที-เอ็กซ์, โตเกียวเอ็มเอ็กซ์, TVA, เคบีเอส, SUN, TVQ, บีเอส11
เครือข่ายภาษาไทย: มิวส์ ไทยแลนด์, บิลิบิลิ
ฉาย:  5 เมษายน พ.ศ. 2561  –  28 มิถุนายน พ.ศ. 2561
ตอน: 13 (รายชื่อตอน)
ไลต์โนเวล
ทาดะคุง วะ โคอิ โอะ ชิไน เทเรซา วากุนา โนะ จิโจ
เขียนโดย: ทาดาโกะ นากามูระ
สำนักพิมพ์: คาโดกาวะ
ตีพิมพ์: 1 มิถุนายน พ.ศ. 2561
 สถานีย่อยการ์ตูนญี่ปุ่น
ทาดะคุงไม่ตกหลุมรัก (ญี่ปุ่น: 多田くんは恋をしない, โรมาจิ: Tada-kun wa Koi o Shinai) เป็นซีรีส์อนิเมะโทรทัศน์แนวสุขนาฏกรรมจินตนิยมญี่ปุ่นต้นฉบับที่ผลิตโดยสตูดิโอโดงาโกโบ ออกอากาศตั้งแต่วันที่ 5 เมษายน ถึง 28 มิถุนายน พ.ศ. 2561 จำนวน 13 ตอน ซีรีส์นี้มีลิขสิทธิ์ในอเมริกาเหนือโดย Sentai Filmworks ในขณะที่ มิวส์ คอมมิวนิเคชัน ถือลิขสิทธิ์ในเอเชียใต้และเอเชียตะวันออกเฉียงใต้ รวมถึงฮ่องกงและไต้หวัน
เรื่องย่อ

เรื่องราวกล่าวถึงทาดะ มิสึโยชิ เด็กชายที่ไม่เคยรู้จักกับความรัก เขากำลังถ่ายรูปดอกซากุระที่บานสะพรั่ง เมื่อเขาได้พบกับเทเรซ่า วากเนอร์ นักเรียนที่ย้ายมาจากลาเซนเบิร์ก (ラルセンブルク, Rarusenburuku) ซึ่งน่าจะหมายถึงประเทศลักเซมเบิร์กซึ่งเป็นประเทศในทวีปยุโรป เธอพลัดหลงกับเพื่อนร่วมเดินทางเมื่อมาถึงประเทศญี่ปุ่น ทาดะช่วยเธอและพาเธอไปที่ร้านกาแฟของปู่ของเขา อเล็กซ์ เพื่อนร่วมเดินทางและผู้คุ้มกันของเทเรซ่ามาถึงและทำร้ายคาโอรุ เพราะเข้าใจผิดว่าคาโอรุกำลังจีบเทเรซา พวกเธอค้นพบว่าโรงแรมที่พวกเธอควรจะเข้าพักนั้น แท้จริงแล้วอยู่ติดกับร้านกาแฟของทาดะ วันรุ่งขึ้นพวกเธอก็เข้าเรียนที่โรงเรียนของทาดะและอยู่ห้องเรียนเรียนเดียวกัน อเล็กซ์ตกลงที่จะเข้าร่วมชมรมถ่ายภาพตามคำขอของเทเรซ่าว่าเธอต้องการเรียนรู้วิธีถ่ายภาพสวย ๆ มิสึโยชิเป็นช่างภาพที่มีความมุ่งมั่นแท้จริง และต้องการเดินตามรอยพ่อของเขาเพื่อเป็นช่างภาพที่มีชื่อเสียง มิสึโยชิสูญเสียพ่อแม่ของเขาในอุบัติเหตุทางรถยนต์เมื่อตอนเขายังเด็ก รูปสุดท้ายที่พ่อของเขาถ่ายและกล้องถ่ายรูปของเขาคือสิ่งเดียวที่เขาเหลือจากพ่อแม่ของเขา เรื่องราวจะเน้นไปที่การผจญภัยของทาดะและเพื่อน ๆ ของเขา รวมถึงความสัมพันธ์ที่พวกเขาสร้างขึ้น
การผลิตและพัฒนา

ซีรีส์อนิเมะโทรทัศน์ต้นฉบับ 13 ตอนโดยสตูดิโอโดงาโกโบ ออกอากาศตั้งแต่วันที่ 5 เมษายน ถึง 28 มิถุนายน พ.ศ. 2561 ซีรีส์นี้กำกับโดย Mitsue Yamazaki พร้อมด้วยการเขียนบทโดย Yoshiko Nakamura, ออกแบบตัวละครโดย Junichiro Taniguchi, และดนตรีโดย Yukari Hashimoto มีเพลงเปิดคือ "Otomodachi Film" (オトモダチフィルム, Otomodachi Firumu) ร้องโดย มาซาโยชิ โออิชิ, ในขณะที่เพลงปิดเป็นการร้องคัฟเวอร์เพลง "Love Song" (ラブソング, Rabu Songu) ของ Sambomaster ร้องโดย มานากะ อิวามิ ในฐานะตัวละคร เทเรซ่า วากเนอร์ Sentai Filmworks ถือลิขสิทธิ์เรื่องนี้และสตรีมบน Hidive นอกเอเชีย ในขณะที่ มิวส์ คอมมิวนิเคชัน ถือลิขสิทธิ์เรื่องดังกล่าวในเอเชียใต้และเอเชียตะวันออกเฉียงใต้ รวมถึงไต้หวันและฮ่องกงด้วย
รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "จะปล่อยไว้ก็ไม่ได้ใช่ไหมล่ะ" Transliteration: "Hottokenai Darō" (ญี่ปุ่น: ほっとけないだろ) | มิซึเอะ ยามาซากิ | โยชิโกะ นากามูระ | มิซึเอะ ยามาซากิ | 5 เมษายน 2561 (2561-04-05) |
| 2 | "ก็ไม่ได้ผิดหรอก" Transliteration: "Mā, Machigatcha Inai" (ญี่ปุ่น: まあ、間違っちゃいない) | ซาโตชิ โทบะ | โยชิโกะ นากามูระ | ซูมิเอะ โนโระ | 12 เมษายน 2561 (2561-04-12) |
| 3 | "นั่นน่ะ ชอบจังเลยนะ" Transliteration: "Sore, Sukida nā" (ญี่ปุ่น: それ、好きだなあ) | โยชิยูกิ ฟูจิวาระ | โยชิโกะ นากามูระ | คิโยทากะ ซูซูกิ | 19 เมษายน 2561 (2561-04-19) |
| 4 | "จะทำเป็นไม่เห็นแล้วกัน" Transliteration: "Mina Katta Koto ni Shiyō......" (ญี่ปุ่น: 見なかったことにしよう......) | มิซึเอะ ยามาซากิ, โยชิยูกิ ฟูจิวาระ, ทากาฟูมิ ฟูจิ | โยชิโกะ นากามูระ | โยชิยูกิ ฟูจิวาระ, คิม ซองฮยอน | 26 เมษายน 2561 (2561-04-26) |
| 5 | "ไม่มีหรอก ไม่เป็นไร" Transliteration: "Daijōbu da. Inai kara" (ญี่ปุ่น: 大丈夫だ。いないから) | ไดซูเกะ ฮิรามากิ | โยชิโกะ นากามูระ | ไดซูเกะ ฮิรามากิ | 3 พฤษภาคม 2561 (2561-05-03) |
| 6 | "ไม่ใช่ชายเรียกฝนหรอกนะ" Transliteration: "Ame Otoko, Janai zo" (ญี่ปุ่น: 雨男、じゃないぞ) | ซูมิเอะ โนโระ | โยชิโกะ นากามูระ | ซูมิเอะ โนโระ | 10 พฤษภาคม 2561 (2561-05-10) |
| 7 | "ก็ดีกว่าร้องไห้นี่" Transliteration: "Nakareru Yori wa Īdarō" (ญี่ปุ่น: 泣かれるよりはいいだろ) | ซูมิเอะ โนโระ, ซาโตชิ โทบะ, โยชิยูกิ ฟูจิวาระ, เรียวเฮ ทาเกชิตะ | โยชิโกะ นากามูระ | ชิมาซึ อากิโตชิ | 17 พฤษภาคม 2561 (2561-05-17) |
| 8 | "หญิงเรียกฝนหรือเปล่านะ?" Transliteration: "Ame Onna dattakke?" (ญี่ปุ่น: 雨女だったっけ？) | โยชิยูกิ ฟูจิวาระ | โยชิโกะ นากามูระ | โยชิยูกิ ฟูจิวาระ | 24 พฤษภาคม 2561 (2561-05-24) |
| 9 | "ตอนนี้... ไม่มีอีกแล้ว" Transliteration: "Ima wa, mō, nai......" (ญี่ปุ่น: 今は、もう、ない......) | โทโมอากิ โคชิดะ | โยชิโกะ นากามูระ | มาจิโอะ ฟูกูดะ | 31 พฤษภาคม 2561 (2561-05-31) |
| 10 | "คงไม่ใช่ของจริงใช่ไหม?" Transliteration: "Honmono, Janai yo na" (ญี่ปุ่น: 本物、じゃないよな) | มาจิโอะ ฟูกูดะ | โยชิโกะ นากามูระ | ชิมาซึ อากิโตชิ | 7 มิถุนายน 2561 (2561-06-07) |
| 11 | "ก็ไม่มีอะไร" Transliteration: "Toku ni wa Nani mo" (ญี่ปุ่น: 特には何も) | โยชิยูกิ ฟูจิวาระ | โยชิโกะ นากามูระ | มิซึเอะ ยามาซากิ | 14 มิถุนายน 2561 (2561-06-14) |
| 12 | "ขอโทษที่กะทันหัน" Transliteration: "......Totsuzen, Gomen" (ญี่ปุ่น: ……突然、ごめん) | ซูมิเอะ โนโระ | โยชิโกะ นากามูระ | ซูมิเอะ โนโระ | 21 มิถุนายน 2561 (2561-06-21) |
| 13 | "ฉันก็จะไม่ลืมไปชั่วชีวิต" Transliteration: "Ore mo, Isshō, Wasurenai" (ญี่ปุ่น: 俺も、一生、忘れない) | มิซึเอะ ยามาซากิ | โยชิโกะ นากามูระ | มิซึเอะ ยามาซากิ, ชิมาซึ อากิโตชิ | 28 มิถุนายน 2561 (2561-06-28) |
สื่ออื่น ๆ

ไลต์โนเวลดัดแปลงเรื่อง ทาดะคุง วะ โคอิ โอะ ชิไน เทเรซา วากุนา โนะ จิโจ (多田くんは恋をしない テレサ・ワーグナーの事情, Tada-kun wa Koi o Shinai Teresa Wāgunā no Jijō) จัดพิมพ์โดย Kadokawa ภายใต้สำนักพิมพ์ Kadokawa Beans Bunko เมื่อวันที่ 1 มิถุนายน พ.ศ. 2561 Tadako Nakamura เป็นผู้แต่ง Junichiro Taniguchi เป็นนักวาดภาพประกอบหน้าปก และ Eri Kagami เป็นนักวาดภาพประกอบข้อความ
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 มิถุนายน พ.ศ. 2561 | 9784041070246 | — | — |
ผลตอบรับ

สามตอนแรกของอนิเมะได้รับคำวิจารณ์เชิงบวกจากนักวิจารณ์หลาย ๆ คน
Rose Bridges จาก เครือข่ายข่าวอนิเมะ เขียนว่าอนิเมะเรื่องนี้ "ดึงดูดความสนใจเธอ" ตั้งแต่แรกเริ่ม โดยระบุว่า "เป็นการแสดงที่คุณสามารถหยั่งรากลึกได้จริง ๆ" เธอชื่นชมตอนแรก ๆ ด้วยการพูดถึงวิธีที่นักท่องเที่ยวโต้ตอบกับ "สถานที่ศักดิ์สิทธิ์" ของพวกเขาเทียบกับวิธีที่คนในท้องถิ่นมองเห็นพวกเขา บทวิจารณ์ของเธอสำหรับตอนที่ 2 นั้นค่อนข้างผสมปนเปกัน โดยสังเกตว่าตอนนี้มีการแนะนำตัวละครใหม่จำนวนมาก "ซึ่งเป็นตัวละครต้นแบบของอนิเมะที่ค่อนข้างจะน่าจดจำ" เธอเรียกตอนที่ 3 ว่าเป็น "ตอนที่ดีที่สุดของรายการ" โดยบอกว่าตอนนั้น "พลิกสถานการณ์กลับมา" หลังจากตอนที่แล้ว พร้อมทั้งระบุว่า "เนียนโกะบิ๊ก" เป็น "ตัวละครที่ดีที่สุด" ในเรื่องและ "ไม่ใช่ทุกคนที่จะเป็นคนรักแมวมากเท่ากับเมื่อมาชมเรื่องนี้ แต่ก็เป็นเรื่องน่าชื่นชมที่ได้เห็น ทาดะคุงไม่ตกหลุมรัก เสี่ยงแบบนี้" ทัศนคติเช่นนี้อาจเป็นกุญแจสำคัญต่อความสำเร็จของเรื่องในฐานะสุขนาฏกรรมที่น่าจดจำ" เธอสรุปว่า ทาดะคุงไม่ตกหลุมรัก เป็นอนิเมะที่ "มีความรู้สึกสดใสและมีชีวิตชีวาอยู่เสมอ" และ "เป็นสิ่งที่น่ามหัศจรรย์ทางภาพอยู่เสมอ" แต่สังเกตว่า "ตัวละครและการเขียนมุกตลกต้องปรับปรุงตามให้ทัน"
Dee จาก Anime Feminist เขียนไว้ว่าอนิเมะเป็น "ปริศนา" โดยกล่าวว่า "ตัวละครและมุกตลกที่มีเสน่ห์ถูกขัดจังหวะเป็นระยะ ๆ ด้วยมุกตลกโปกฮาและมุกซ้ำซากจำเจ" โดยเธอวิจารณ์ตอนที่สองอย่างหนัก โดยชี้ให้เห็นว่ามี "หนุ่มวัยรุ่นหื่นกามน่ารำคาญที่คอยขัดจังหวะการแสดงตลกในชมรมเพื่อตะโกนเกี่ยวกับสาวเปลือยและตรวจสอบหน้าอกของสาว ๆ " เธอให้ความเห็นว่าตอนที่สามว่า "ทำให้เธอกลับมาดูได้อีกครั้ง" โดยระบุว่าเป็น "ความเพลิดเพลินตั้งแต่ต้นจนจบ"
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
ทาดะคุงไม่ตกหลุมรัก ที่อินเทอร์เน็ตมูวีเดตาเบส
ทาดะคุงไม่ตกหลุมรัก (อนิเมะ) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022–ปัจจุบัน)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023–ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024–ปัจจุบัน)  มูชู ซะ คิมิ นิ (2025)  คาราโอเกะ อิโก! (2025)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
ศรุชา พงศ์ทรงกุล

| ศรุชา พงศ์ทรงกุล |
| --- | --- |
เกิด: 3 มีนาคม พ.ศ. 2527 (41 ปี) นิษิตา พงศ์ทรง
อาชีพ: นักแสดง, นักร้อง
ปีที่แสดง: พ.ศ. 2544 - ปัจจุบัน
ผลงานเด่น: อัลบั้ม Annita (พ.ศ. 2545)  วีนัส จากละคร ผีขี้เหงา (พ.ศ. 2545) มดตะนอย จากละคร นางสาวสัปเหร่อ (พ.ศ. 2549)
สังกัด: จีเอ็มเอ็ม แกรมมี่
ศรุชา พงศ์ทรงกุล (เกิดเมื่อวันที่ 3 มีนาคม พ.ศ. 2527) เป็นศิลปินในสังกัดจีเอ็มเอ็ม แกรมมี่ มีผลงานเพลงกับทางแกรมมี่ 2 อัลบั้มด้วยกัน และยังออกโปรเจกต์ร่วมกับทางค่ายอีกด้วย ผลงานเพลงที่มีชื่อเสียงของเธอคือเพลง Where R U ? เธออยู่ไหน, รื้อพื้น, หนี, อย่าทำร้าย เป็นต้น
ประวัติ

ศรุชา พงศ์ทรงกุล เดิมชื่อ พิชญะดา พงศ์ทรงกุล, นิษิตา พงศ์ทรง ตามลำดับ (เป็นที่รู้จักในชื่อ นิษิตา พงศ์ทรง) ชื่อเล่น แอนนิต้า, นิต้า เกิดเมื่อวันที่ 3 มีนาคม พ.ศ. 2527 เป็นนักร้อง นักแสดง และพิธีกรหญิงชาวไทย
เข้าสู่วงการด้วยการประกวด BEAU SINGING CONTEST เป็นใบเบิกทาง และเป็นหนึ่งในจำนวนผู้เข้ารอบสุดท้าย จึงได้เข้ามาเป็นศิลปินทาง สังกัดอังกอร์ ในเครือจีเอ็มเอ็ม แกรมมี่ เริ่มมีผลงานอัลบั้มเมื่อปี 2545 ชื่ออัลบั้มว่า "Where R U ?" มีเพลงดังๆอย่าง รื้อฟื้น, แค่มอง และเพลง อย่าทำร้าย แอนนิต้าจบการศึกษา คณะศิลปศาสตร์ (ภาษาอังกฤษ) มหาวิทยาลัยอัสสัมชัญ
ไม่นานก็ได้มีผลงานละครทางช่อง 7 คือละครเรื่อง "มหัศจรรย์แห่งรัก" ต่อด้วยละครเรื่อง "ผีขี้เหงา" ที่แอนนิต้ารับบทเป็นนางเอกของเรื่องอีกด้วย และยังได้ร้องเพลงประกอบละครผีขี้เหงาคือเพลง "หนี" และเพลง "จับไม่ได้ไล่ไม่ทัน" ปี 2549 แอนนิต้าได้มีผลงานอัลบั้มเดี่ยวชุดที่ 2 "Annita's Room"
ในปี 2553 แอนนิต้ากลับมากับ Single แรกสำหรับการการกลับมาของเธอที่ห่างหายไปจากวงการเพลงไทย และยังมีชื่อใหม่ว่า นิต้า พิชญะดา พงศ์ทรงกุล การกลับมาของเธอคนนี้ พร้อมแนวความคิดที่กล้าออกนอกกรอบ กับซิงเกิ้ล “Conspiracy ไม่แคร์...(สื่อ)” เป็นแนวเพลง  progressive pop (โปรเกรสซีพ ป๊อป) ที่เกิดจากการผสมผสานของเทคนิคพิเศษในการ mix sound (มิกซ์ ซาวด์) ดนตรี ที่ซับซ้อนและเน้น  composition มากกว่าแค่ melody
ในปี พ.ศ. 2558 แอนนิต้ากลับมาอีกครั้ง กับบททางใหม่ในวงการบันเทิง คือการได้เป็นพิธีกรรายการ What's Up Spring! และกำลังจะมีงานละครเร็วๆนี้
การศึกษา
ระดับปริญญาตรีเรียนแฟชั่นดีไซน์ที่สถาบันสอนออกแบบนานาชาติราฟเฟิลส์
ระดับชั้นมัธยม 4-6 ศึกษาที่ โรงเรียนรัศมีนานาชาติ Rasami International School
ระดับชั้นมัธยม 1-3 ศึกษาที่ โรงเรียนทิวไผ่งาม
ระดับประถมศึกษาที่ โรงเรียนนิลประพันธ์
ระดับอนุบาลศึกษาที่ โรงเรียนเบญจมินทร์
ผลงาน > ละครโทรทัศน์

| ปี พ> ศ. | เรื่อง | รับบท | หมายเหตุ | ออกอากาศ |
| --- | --- | --- | --- | --- |
| 2545 | มหัศจรรย์แห่งรัก | มาริษา | นางรอง | ช่อง 7 |
| 2545 | ผีขี้เหงา | วีนัส / นัท | นางเอก | ช่อง 7 |
| 2547 | มังกรเดียวดาย | อาเหมย | นางเอก | ช่อง 5 |
| 2549 | นางสาวสัปเหร่อ | มดตะนอย | นางเอก | ช่อง 3 |
| 2550 | ฟ้ากับตะวัน | ระริน | นางร้าย | ทีไอทีวี |
ผลงาน > ละครซีรีส์

SLEEPLESS SOCIETY ลวงละเมอรัก ทางช่องวัน 31 รับบท พลอย (2563)
"KinnPorsche The Series" (คินน์ พอร์ช เดอะซีรีส์) ทางช่องวัน 31 (2565)
ผลงาน > ภาพยนตร์

หนังดังสุดสัปดาห์ทางช่อง 3 ตอน "สนับมือ" แสดงคู่กับ วิทยา วสุไกรไพศาล (2553)
ผลงาน > มิวสิควีดีโอ

แสดงมิวสิควีดีโอเพลง "ไม่มาก็คิดถึง" ของ วงกะลา
ผลงานเพลง > ซิงเกิล

เพลง "Conspiracy ไม่แคร์...(สื่อ)" (2553 / ค่ายเพลงของตนเอง)
ผลงานเพลง > อัลบั้ม "Where R U ?" (5 เมษายน 2545)

Where R U ? เธออยู่ไหน
กระซิบเบา ๆ
รื้อฟื้น
พูดเปิดอก
แค่มอง
ไม่กล้าสบตา
กล้า ๆ อีกนิด
อย่าทำร้าย
บอกได้ไหม
เอาเหอะ
จริงหรือเปล่า
A N N I T A
ผลงานเพลง > อัลบั้ม "Special Plus" (29 พฤศจิกายน 2545)

หนี Special plus mix
ANNITA remix
รื้อฟื้น
อย่าทำร้าย
จริงหรือเปล่า
พูดเปิดอก
บอกได้ไหม
ไม่กล้าสบตา
ANNITA
กระซิบเบา ๆ
เอาเหอะ
จับไม่ได้ไล่ไม่ทัน (เพลงประกอบละคร ผีขี้เหงา)
หนี (เพลงประกอบละคร ผีขี้เหงา)
กล้า ๆ อีกนิด
ผลงานเพลง > อัลบั้ม "Annita's Room" (14 มีนาคม 2549)

จะร้องไห้กับใคร
ลอยขึ้นฟ้า
ข้องใจ
ต้องขอเสี่ยง
ถูกหรือผิดไม่รู้
Hey
รักทำให้คนตาบอด
อย่างนี้เขาเรียกว่าเสียใจ
อยากให้เธอเหงา
คนธรรมดา
อยากบอกว่าฉันเสียใจ
ใช่เธอหรือเปล่า
อัลบั้มพิเศษ > อัลบั้ม "Cheer 2 Friendship" (19 พฤศจิกายน 2545)

CHEER ON
ดอกไม้ ดวงดาว และอ้อมแขน
มือจับมือ
เล่นไม่เก่ง
คำถาม
มาฝันกัน
MICKEY
ปาฏิหาริย์
OLE OLE OLE
อย่าบอกว่าไม่รู้
BOOM (FRIENDSHIP MIXED)
เกมน้ำใจ
อัลบั้มพิเศษ > อัลบั้ม "Cover Girl" (27 มิถุนายน 2546)

แด่คนคนนั้น
Pretty Boy
Chi Chi Gu Ta
One Way or Another
I will survive
Can't Get You Out Off My Head
Please Mr.Postman
I Just Call To Say I Love You
Can't Take My Eye Off Of You
Baby V.O.X - By Chance Deep [Club Mix]
อัลบั้มพิเศษ > อัลบั้ม "Cover Girls 2" (13 มกราคม 2549)

Go
ยอมคนใหม่ไม่ได้
Y.M.C.A
Like A Virgin
When Will I See You Again
Mambo No.5
All I Have To Do Is Dream
Simon Says
Lady Bump
ฟุ้งซ่าน
อัลบั้มพิเศษ > เพลงประกอบละคร

"ดวงใจ" เพลงประกอบละคร เพชรตัดเพชร (2544)
"หว่อ อ้าย หนี่" เพลงประกอบละคร เพชรตัดเพชร (2544)
"จับไม่ได้ไล่ไม่ทัน" เพลงประกอบละคร ผีขี้เหงา (2545)
"หนี" เพลงประกอบละคร ผีขี้เหงา (2545)
"ใช่เธอหรือเปล่า" เพลงประกอบละคร นางสาวสัปเหร่อ (2546)
"จะให้ร้องไห้กับใคร" เพลงประกอบละคร นางสาวสัปเหร่อ (2546)
"เกลียดจริงๆเธอ" เพลงประกอบละคร เขยมะริกัน (2547)
อัลบั้มพิเศษ > ผลงานอื่น

ถ่ายแบบ, ถ่ายโฆษณา
ร่วมร้องคอรัสในอัลบั้ม "ตามสบาย" ของ เต็ม วุฒิสิทธิ์ สืบสุวรรณ (พ.ศ. 2545)
แหล่งข้อมูลอื่น

Annita Sarusha เฟซบุ๊กส่วนตัว
ศรุชา พงศ์ทรงกุล ที่อินสตาแกรม
คลองห้า

คลองห้า ขุดในสมัยพระบาทสมเด็จพระจุลจอมเกล้าเจ้าอยู่หัว โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ เป็นคลองซอยคลองที่ 5 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ในปัจจุบันคลองห้าเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา
สถานที่สำคัญริมคลอง

พิพิธภัณฑ์วิทยาศาสตร์แห่งชาติ
โรงเรียนคลองห้า
วัดแสวงสามัคคีธรรม
วัดหัตถสารเกษตร
วัดศิริจันทาราม
วัดมูลจินดาราม
แหล่งข้อมูลอื่น

คลองขุดในประเทศไทย[ลิงก์เสีย]สารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน